Košarisko (prítok Opátky)

Košarisko je potok na východnom Slovensku, v severozápadnej časti okresu Košice-okolie. Je to pravostranný prítok Opátky, meria 3,4 km a je tokom VII. rádu.

Pramení vo Volovských vrchoch, v podcelku Kojšovská hoľa, na severozápadnom svahu vrchu Predné holisko (948,6 m n. m.) v nadmorskej výške približne 770 m n. m. Od prameňa tečie na sever, vytvára oblúk prehnutý na západ a sprava priberá prítok zo západného svahu Železného vrchu (818 m n. m.). Následne sa oblúkom stáča na západ, sprava priberá krátky prítok prameniaci západne od kóty 812,4 m a zľava prítok z lokality Tokáreň. Napokon preteká intravilánom obce Opátka, kde mení smer toku na severozápad a priamo v obci (severne od miestneho kostola) ústi v nadmorskej výške cca 445 m n. m. do Opátky.

Potoky na Slovensku
Povodie Hornádu
Vodné toky v okrese Košice-okolie